
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 6T/23/2025 8725010350 05. 05. 2025 JUDr. Pavol Roth ECLI:SK:OSPP:2026:8725010350.2
Opravné uznesenie Okresný súd Poprad, samosudca JUDr. Pavol Roth, v trestnej veci obvineného A. B., nar. X.XX.XXXX v C., trvale bytom D. XXXX/XX, E. B., F. C., trestne stíhaného pre prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. j) Trestného zákona, o oprave pisárskych chýb takto rozhodol: Podľa § 174 ods. 1 Trestného poriadku s použitím § 180 Tr. poriadku o p r a v u j e pisársku chybu v písomnom vyhotovení trestného rozkazu Okresného súdu Poprad č. k.: 6T/23/2025-75 zo dňa 14.4.2025 tak, že v písomnom vyhotovení trestného rozkazu vo výroku o treste namiesto nesprávne uvedeného ustanovenia „§ 37 písm. l) Trestného zákona“ má byť správne uvedené „§ 36 písm. l) Trestného zákona“. odôvodnenie: Citovaným trestným rozkazom tunajšieho súdu obvinený A. B. bol uznaný vinný z trestnej činnosti, pre ktorú na neho podal prokurátor Okresnej prokuratúry Kežmarok obžalobu Pv 56/25 zo dňa 9.4.2025, podanej na Okresnom súde Poprad dňa 11.4.2025, za ktorú trestnú činnosť mu bol uložený trest odňatia slobody vo výmere 1 roka, ktorého výkon mu bol podmienečne odložený na skúšobnú dobu v trvaní 16 mesiacov a bola mu uložená primeraná povinnosť zaplatiť matke detí v skúšobnej dobe zameškané výživné. Po vyhotovení a expedovaní trestného rozkazu súd zistil, že jeho písomné vyhotovenie obsahuje pisársku chybu súvisiacu so skutočnosťou, že pri vyhotovovaní trestného rozkazu v časti výroku o treste došlo k nesprávnemu označeniu poľahčujúcej okolnosti, keď namiesto správneho ustanovenia § 36 bolo uvedené ustanovenie § 37. Označenie ďalšej právnej kvalifikácie konania obvineného ako prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. j) ostáva týmto rozhodnutím nedotknuté. Vzhľadom na vzniknutú pisársku chybu, ku ktorej došlo pri vyhotovení rozsudku súd rozhodol o oprave tak, ako to uviedol vo výroku tohto rozhodnutia s tým, že uvedená pisárska chyba sa žiadnym spôsobom podstatne nedotkla výroku samotného trestného rozkazu. Poučenie: Proti tomuto uzneseniu je prípustná sťažnosť do 3 pracovných dní od jeho oznámenia prostredníctvom tunajšieho súdu na Krajský súd v Prešove

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8725010350.2 (dáta aktuálne k 14. 11. 2026). Záväzné je znenie zverejnené súdom.




